ระเบียบกรมสรรพสามิตว่าด้วยขั้นตอนและระยะเวลาการปฏิบัติงานออกใบอนุญาตสร้างสถานีบ่มใบยาหรือโรงบ่มใบยาเพิ่มจำนวนขึ้นพ.ศ. ๒๕๔๑[๑] อาศัยอำนาจตามความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒ และเพื่ออนุวัตตามความในประกาศกรมสรรพสามิตเรื่อง หลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการสร้างสถานีบ่มใบยาหรือโรงบ่มใบยาเพิ่มจำนวนขึ้นซึ่งออกตามความในมาตรา๙ แห่งพระราชบัญญัติยาสูบ พ.ศ. ๒๕๐๙ กรมสรรพสามิตจึงออกระเบียบกำหนดขั้นตอนและระยะเวลาการปฏิบัติราชการในการออกใบอนุญาตสร้างสถานีบ่มใบยาหรือโรงบ่มใบยาเพิ่มจำนวนขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยขั้นตอนและระยะเวลาการปฏิบัติงานออกใบอนุญาตสร้างสถานีบ่มใบยาหรือโรงบ่มใบยาเพิ่มจำนวนขึ้นพ.ศ. ๒๕๔๑ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิกระเบียบกรมสรรพสามิตว่าด้วยการปฏิบัติงานออกใบอนุญาตสร้างสถานีบ่มใบยาหรือโรงบ่มใบยาเพิ่มจำนวนขึ้นพ.ศ. ๒๕๓๒หมวด ๑การสร้างสถานีบ่มใบยา ข้อ ๔ ให้ผู้ประสงค์จะตั้งสถานีบ่มใบยายื่นแบบย.ส. ๑๐๓ การขออนุญาตตั้งสถานีบ่มใบยา/สร้างโรงบ่มใบยาเพิ่มจำนวนขึ้นตามมาตรา ๙ แห่งพระราชบัญญัติยาสูบพ.ศ. ๒๕๐๙ ต่อสำนักงานสรรพสามิตจังหวัดท้องที่จำนวน ๓ ฉบับ เป็นตัวจริง ๑ ฉบับสำเนา ๒ ฉบับ พร้อมหลักฐาน ดังต่อไปนี้๔.๑ สำเนาบัตรประจำตัวของผู้ขออนุญาต๔.๒ แผนผังของสถานีบ่มใบยาและแผนที่สังเขปแสดงจุดที่ตั้งสถานีบ่มใบยาตลอดจนหมู่บ้าน ตำบล อำเภอที่สถานีบ่มใบยาจะตั้งอยู่ห่างจากสถานีบ่มใบยาใกล้เคียงที่ได้รับอนุญาตอยู่แล้วเท่าใดและเส้นทางคมนาคมข้อ ๕ ในการออกใบอนุญาตสร้างสถานีบ่มใบยาให้ปฏิบัติงานตามขั้นตอนและระยะเวลาดังนี้๕.๑ ให้เจ้าหน้าที่ลงทะเบียนรับแบบ ย.ส. ๑๐๓แล้วเสนอเจ้าพนักงานสรรพสามิตผู้มีหน้าที่ตรวจสอบคำขออนุญาตและเอกสารประกอบ๕.๒ เจ้าพนักงานสรรพสามิตตรวจสอบคำขออนุญาตและหลักฐานแล้วบันทึกเสนอความเห็นต่อสรรพสามิตจังหวัดพร้อมร่างหนังสือแจ้งกรมสรรพสามิต๕.๓ สรรพสามิตจังหวัดตรวจสอบบันทึกความเห็นในแบบ ย.ส. ๑๐๓แล้วพิจารณาเสนอผู้ว่าราชการจังหวัดลงนามในหนังสือแจ้งความเห็นในกรมสรรพสามิตทราบว่าสมควรอนุญาตหรือไม่ถ้าสมควร ควรกำหนดให้สร้างให้เสร็จภายในเวลาเท่าใด แล้วส่งหนังสือพร้อมแบบย.ส. ๑๐๓ฉบับตัวจริง และสำเนาจำนวน ๑ ฉบับ แผนผัง แผนที่สังเขป และเอกสารประกอบทั้งหมด ให้กรมสรรพสามิตการปฏิบัติงานตาม ๕.๑ ถึง ๕.๓ ให้ดำเนินการให้แล้วเสร็จภายใน๓ วันทำการ๕.๔ เมื่อเจ้าพนักงานสรรพสามิต ส่วนใบอนุญาตสำนักบริหารการจัดเก็บภาษี ๑ ได้รับหนังสือจากจังหวัดให้ดำเนินการตรวจสอบหลักฐานและข้อมูลจากเอกสารที่ส่งมา กับข้อกำหนดตามพระราชบัญญัติยาสูบแล้วบันทึกเสนอความเห็น พร้อมร่างหนังสือถึงจังหวัด ต่อผู้อำนวยการส่วนใบอนุญาตสำนักบริหารการจัดเก็บภาษี ๑๕.๕ ผู้อำนวยการส่วนใบอนุญาต ตรวจพิจารณาแล้วบันทึกเสนอผู้อำนวยการสำนักบริหารการจัดเก็บภาษี ๑ พร้อมเอกสารประกอบ๕.๖ ผู้อำนวยการสำนักบริหารการจัดเก็บภาษี ๑พิจารณาแล้วบันทึกความเห็นเสนออธิบดีกรมสรรพสามิต หรือผู้ได้รับมอบหมาย๕.๗ อธิบดีกรมสรรพสามิตหรือผู้ได้รับมอบหมายพิจารณาลงนามในแบบ ย.ส. ๑๐๓ และหนังสือแจ้งจังหวัด แล้วเจ้าหน้าที่จัดส่งแบบ ย.ส. ๑๐๓ฉบับตัวจริงพร้อมทั้งกำหนดระยะเวลาการก่อสร้างให้แล้วเสร็จให้จังหวัดแจ้งผู้ขออนุญาตเพื่อดำเนินการก่อสร้างสถานีบ่มใบยาการปฏิบัติงานตาม ๕.๔ ถึง ๕.๗ให้ดำเนินการให้แล้วเสร็จภายใน ๗ วันทำการ๕.๘ เมื่อผู้ขออนุญาตได้สร้างสถานีบ่มใบยาเสร็จแล้วให้สรรพสามิตจังหวัดตรวจสอบสถานีบ่มใบยา แล้วเรียกผู้ขออนุญาตให้มาชำระเงินค่าธรรมเนียมใบอนุญาตให้ตั้งสถานีบ่มใบยาสถานีละ๑,๐๐๐ บาท แล้วรายงานให้กรมสรรพสามิตทราบ ภายใน ๒ วันทำการ๕.๙ ส่วนใบอนุญาต สำนักบริหารการจัดเก็บภาษี ๑จัดทำใบอนุญาตให้ตั้งสถานีบ่มใบยา ( แบบ ย.ส. ๒๐๓ ) พร้อมบันทึกความเห็นและร่างหนังสือส่งใบอนุญาตให้จังหวัดเสนออธิบดีกรมสรรพสามิตตามลำดับสายงานการบังคับบัญชา๕.๑๐ อธิบดีกรมสรรพสามิตพิจารณาลงนามในใบอนุญาตแบบ ย.ส. ๒๐๓และหนังสือแจ้งจังหวัด แล้วเจ้าหน้าที่จัดส่งให้จังหวัดเพื่อมอบใบอนุญาตให้ผู้ขออนุญาตต่อไปการปฏิบัติงานตาม ๕.๙ และ ๕.๑๐ให้ดำเนินการให้แล้วเสร็จภายใน ๒ วันทำการหมวด ๒การสร้างโรงบ่มใบยาเพิ่มจำนวนขึ้น ข้อ ๖ ให้ประสงค์จะสร้างโรงบ่มใบยาเพิ่มจำนวนขึ้นภายในเขตสถานีบ่มใบยาเดิมยื่นแบบย.ส. ๑๐๓ การขออนุญาตตั้งสถานีบ่มใบยา/สร้างโรงบ่มใบยาเพิ่มจำนวนขึ้น ตามมาตรา ๙ แห่งพระราชบัญญัติยาสูบพ.ศ. ๒๕๐๙ต่อสำนักงานสรรพสามิตจังหวัดท้องที่ จำนวน ๓ ฉบับ เป็นตัวจริง ๑ ฉบับ สำเนา๒ ฉบับ พร้อมหลักฐาน ดังต่อไปนี้๖.๑ สำเนาบัตรประจำตัวของผู้ขออนุญาต๖.๒ แผนผังโรงบ่มใบยาที่จะขอสร้างเพิ่มจำนวนขึ้นและโรงบ่มใบยาเดิมภายในสถานีบ่มใบยาเดิมข้อ ๗ ในการออกใบอนุญาตสร้างโรงบ่มใบยาเพิ่มจำนวนขึ้นภายในเขตสถานีบ่มใบยาเดิมให้ปฏิบัติงานตามขั้นตอนและระยะเวลาดังนี้๗.๑ ให้เจ้าหน้าที่ลงทะเบียนรับแบบ ย.ส. ๑๐๓แล้วเสนอเจ้าพนักงานสรรพสามิตผู้มีหน้าที่ตรวจสอบคำขออนุญาตและเอกสารประกอบ๗.๒ เจ้าพนักงานสรรพสามิตตรวจสอบคำขออนุญาตและหลักฐานแล้ว บันทึกเสนอความเห็นต่อสรรพสามิตจังหวัดพร้อมร่างหนังสือแจ้งสำนักงานสรรพสามิตภาคท้องที่๗.๓ สรรพสามิตจังหวัดตรวจสอบบันทึกความเห็นในแบบ ย.ส. ๑๐๓แล้วพิจารณาเสนอผู้ว่าราชการจังหวัดลงนามในหนังสือแจ้งความเห็นในสำนักงานสรรพสามิตภาคทราบว่าสมควรอนุญาตหรือไม่ถ้าสมควร ควรกำหนดให้สร้างเสร็จภายในเวลาเท่าใด แล้วส่งหนังสือพร้อมแบบ ย.ส. ๑๐๓ฉบับตัวจริง และสำเนาจำนวน ๑ ฉบับ แผนผังและเอกสารประกอบทั้งหมดให้สำนักงานสรรพสามิตภาคการปฏิบัติงานตาม ๗.๑ ถึง ๗.๓ ให้ดำเนินการให้แล้วเสร็จภายใน๓ วันทำการ๗.๔เมื่อเจ้าพนักงานสรรพสามิตของสำนักงานสรรพสามิตภาคได้รับหนังสือจากจังหวัดให้ดำเนินการตรวจสอบหลักฐานและข้อมูลจากเอกสารที่ส่งมากับข้อกำหนดตามพระราชบัญญัติยาสูบแล้วบันทึกเสนอความเห็น พร้อมร่างหนังสือถึงจังหวัด ต่อผู้อำนวยการสำนักงานสรรพสามิตภาค๗.๕ ผู้อำนวยการสำนักงานสรรพสามิตภาคพิจารณาลงนามในแบบ ย.ส.๑๐๓ และหนังสือแจ้งจังหวัด แล้วเจ้าหน้าที่จัดส่งแบบ ย.ส. ๑๐๓ฉบับตัวจริงพร้อมทั้งกำหนดระยะเวลาการก่อสร้างให้แล้วเสร็จให้จังหวัดแจ้งผู้ขออนุญาตเพื่อดำเนินการก่อสร้างโรงบ่มใบยาเพิ่มจำนวนขึ้นการปฏิบัติงานตาม ๗.๔ และ ๗.๕ให้ดำเนินการให้แล้วเสร็จภายใน ๕ วันทำการ๗.๖เมื่อผู้ขออนุญาตได้สร้างโรงบ่มใบยาเพิ่มจำนวนขึ้นเสร็จแล้วให้สรรพสามิตจังหวัดตรวจสอบแล้วรายงานให้สำนักงานสรรพสามิตภาคทราบภายใน๒ วันทำการ๗.๗ เจ้าพนักงานสรรพสามิตของสำนักงานสรรพสามิตภาคจัดทำใบอนุญาตให้สร้างโรงบ่มใบยาเพิ่มจำนวนขึ้น( แบบ ย.ส. ๒๐๓ ) พร้อมบันทึกความเห็นและร่างหนังสือส่งใบอนุญาตให้จังหวัดและแจ้งกรมสรรพสามิตเสนอผู้อำนวยการสำนักงานสรรพสามิตภาคตามลำดับสายงานการบังคับบัญชา๗.๘ ผู้อำนวยการสำนักงานสรรพสามิตภาคพิจารณาลงนามในใบอนุญาตแบบย.ส. ๒๐๓ หนังสือแจ้งจังหวัดและหนังสือแจ้งกรมสรรพสามิตแล้วเจ้าหน้าที่จัดส่งให้จังหวัดเพื่อมอบใบอนุญาตให้ผู้ขออนุญาตและจัดส่งให้กรมสรรพสามิตทราบต่อไปการปฏิบัติงานตาม ๗.๗ และ ๗.๘ให้ดำเนินการให้แล้วเสร็จภายใน ๑ วันทำการข้อ ๘ ให้อธิบดีกรมสรรพสามิตรักษาการตามระเบียบนี้ประกาศ ณ วันที่ ๒๔ ธันวาคม พ.ศ. ๒๕๔๑เรณูรื่นกลิ่นรองอธิบดี รักษาราชการแทนอธิบดีกรมสรรพสามิตปรียนันท์/พิมพ์๒๐ พฤษภาคม ๒๕๔๕ศิรวัชร์/ปรับปรุง๒๘ มกราคม๒๕๖๒[๑] ราชกิจจานุเบกษาเล่ม ๑๑๖/ตอนพิเศษ ๘๔ ง/หน้า ๑๘/๒๐ ตุลาคม ๒๕๔๒